Tercer Festival Nadales Solidàries
Vie, 15/11/2019 - 11:26

Amb la finalitat de contribuir a la celebració de les festes nadalenques i compartir les nostres tradicions, l’Ajuntament d’Alcàsser organitza el TERCER FESTIVAL DE NADALES SOLIDÀRIES, que tindrà lloc el DIUMENGE 15 de desembre de 2019, a partir de les 18:00 hores, en la plaça del Castell. Aquesta activitat junt a L’ENCESA DE L’ARBRE DE LA PLAÇA inaugurarà el programa d’actes nadalencs.

PARTICIPANTS:

Podran participar grups escolars, entitats, associacions o col·lectius locals, agrupacions musicals o grups formats expressament amb la finalitat de participar en el festival. Hauran d’interpretar una nadala de lliure elecció. És podran utilitzar instruments musicals.

DESENVOLUPAMENT DEL FESTIVAL:

El festival de nadales se celebrarà el dissabte 15 de desembre en la plaça del Castell a partir de les 18:00 hores. Els grups participants hauran de presentar-se com a mínim mitja hora abans de començar el festival, tenint en compte que l’ordre d’actuació serà de menor a major edat i que serà comunicat prèviament als participants.

TERMINI D’INSCRIPCIÓ:

Cal formalitzar la inscripció al correu electrònic ccultural@alcasser.es o a les oficines municipals fins el dilluns 9 de desembre de 2019 a les 14:00h. Per a inscriure’s els participants han d’emplenar i presentar la sol·licitud corresponent via e.mail o personalment.

APORTACIÓ SOLIDÀRIA:

Els grups participants podran aportar joguets infantils o aliments no peribles que s’entregaran a CÁRITAS I CREU ROJA local.